CELEX: 62021TN0126
Language: fi
Date: 2021-02-26 00:00:00
Title: Asia T-126/21: Kanne 26.2.2021 – Nevinnomysskiy Azot ja NAK ”Azot” v. komisiso

26.4.2021   
            
            
               FI
            
            
               Euroopan unionin virallinen lehti
            
            
               C 148/24
            
         
      Kanne 26.2.2021 – Nevinnomysskiy Azot ja NAK ”Azot” v. komisiso
      (Asia T-126/21)
      (2021/C 148/34)
      Oikeudenkäyntikieli: englanti
      
         Asianosaiset
      
      
         Kantajat: AO Nevinnomysskiy Azot (Nevinnomyssk, Venäjä) ja AO Novomoskovskaya Atksionernaya Kompania NAK ”Azot” (Novomoskovsk, Venäjä) (edustajat: asianajajat P. Vander Schueren ja E. Gergondet)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 15.12.2020 annetun komission täytäntöönpanoasetuksen (EU) N:o 2020/2100 (1) siltä osin kuin sitä sovelletaan kantajaan
               
            
                  —
               
               
                  velvoittamaan vastaajan korvaamaan kantajille tässä menettelyssä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen ainoaan kanneperusteeseen väittäen, että vastaaja ei ole saanut ”riittävää näyttöä” sisältävää tarkastelupyyntöä, ja se on siten tehnyt ilmeisiä arviointivirheitä, rikkonut asetuksen (EU) 2016/1036 (2) 11 artiklan 2 kohtaa, 11 artiklan 5 kohtaa ja 5 artiklan 3 kohtaa sekä laiminlyönyt velvollisuutensa tutkia huolellisesti ja puolueettomasti kunkin yksittäisen tapauksen kaikki merkitykselliset näkökohdat kun se suoritti toimenpiteiden voimassaolon päättymistä koskevan tarkastelun.
      
         (1)  Lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 15.12.2020 annettu komission täytäntöönpanoasetus (EU) N:o 2020/2100 (EUVL 2020, L 425, s. 21).
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).